CELEX: 62019TN0547
Language: sk
Date: 2019-07-31 00:00:00
Title: Vec T-547/19: Žaloba podaná 31. júla 2019 – Sarantos a i./Komisia a Parlament

25.11.2019   
            
            
               SK
            
            
               Úradný vestník Európskej únie
            
            
               C 399/70
            
         
      Žaloba podaná 31. júla 2019 – Sarantos a i./Komisia a Parlament
      (Vec T-547/19)
      (2019/C 399/88)
      Jazyk konania: gréčtina
      
         Účastníci konania
      
      
         Žalobca: Archimandritis Sarantis Sarantos (Marousi, Grecia) a ďalších 6 žalobcov (v zastúpení: C. Papasotiriou, advokát)
      
         Žalovaní: Európska komisia a Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil nariadenie Európskeho parlamentu a Rady z 20. júna 2019 (odkazy 2018/0104/COD, Lex 1939/PE-CONS 70/19) o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb (1),
               
            
                  —
               
               
                  uložil žalovaným povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na skutočnosti, že napadnuté nariadenie poškodzuje ľudskú dôstojnosť, súkromie a slobodu, ako aj právo na ochranu osobných údajov a právo vysloviť výslovný súhlas s akýmkoľvek spracovávaním týchto údajov.
               
            
                  2.
               
               
                  Druhý žalobný dôvod je založený na skutočnosti, že napadnuté nariadenie ohrozuje náboženské vyznanie žalobcov, čo porušuje okrem iného článok 10 ods. 1 Charty základných práv Európskej únie.
               
            
                  3.
               
               
                  Tretí žalobný dôvod je založený na skutočnosti, že tým, že napadnuté nariadenie ukladá bez predchádzajúceho súhlasu občanov povinné získanie elektronického preukazu totožnosti, narušuje právo žalobcov brániť sa tomu z vyššie uvedených dôvodov náboženského vyznania, čo je v rozpore s článkom 10 ods. 2 Charty základných práv Európskej únie.
               
            
                  4.
               
               
                  Štvrtý žalobný dôvod je založený na skutočnosti, že napadnuté nariadenie tým, že narušuje náboženské vyznanie žalobcov, ohrozuje taktiež ich ľudskú dôstojnosť, keďže náboženské vyznanie je jej prejavom, čím porušuje článok 1 Charty základných práv Európskej únie.
               
            
         (1)  Nariadenie Európskeho parlamentu a Rady (EÚ) 2019/1157 z 20. júna 2019 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb (Ú. v. EÚ L 188, 2019, s. 67).